Baltosios Vokės Šilo gimnazija

Šalčininkų rajono Baltosios Vokės „Šilo“ gimnazija – dieninė, savarankiško mokymosi bendrojo lavinimo mokykla, Baltojoje Vokėje (Šalčininkų raj.), Vilniaus g. 8, vykdanti pradinio, pagrindinio, vidurinio ir papildomo ugdymo programas lietuvių kalba. Įstaigos kodas 191415562.

 Istorija 

1954 m. Baltojoje Vokėje atidaryta nauja mokykla, pavadinta Rūdninkų septynmetė mokykla. Joje buvo dėstoma rusų ir lietuvių kalbomis. Mokykloje įrengti fizikos ir chemijos kabinetai, gamtos reiškinių stebėjimo aikštelė, dirbtuvės. 1964 m. prie Baltosios Vokės vidurinės mokyklos prijungta Papiškių septynmetė mokykla (dėstoma lenkų kalba). 1970 m. pastatytas naujas mokyklos pastatas.Svajonės pildosi: atsinaujinusi Baltosios Vokės „Šilo“ gimnazija atvėrė duris. L24.lt. Nuoroda tikrinta 2022-05-07. Iki 1992 m. Baltosios Vokės vidurinėje mokykloje buvo dėstoma lenkų, rusų ir lietuvių kalbomis.

1992 m. atidaryta atskira lietuviška mokykla, įsikūrusi senajame mokyklos pastate. Naujajame pastate liko mokoma lenkų ir rusų kalbomis, ji ilgainiui tapo Baltosios Vokės Elizos Ožeškovos gimnazija. Lietuviškoje mokykloje dirbo 18 mokytojų, mokėsi 134 mokiniai. 2015 m. liepos 29 d. „Šilo“ vidurinė mokykla tapo gimnazija.Mokyklos istorija. 2019-07-02, Silogimnazija.lt (tikrinta 2022-05-07).

2017 m. gimnazijoje mokėsi 115 mokinių, dirbo 24 mokytojai.Baltosios Vokės „Šilo“ gimnazijos modernizacija – jau netrukus. L24.lt. Nuoroda tikrinta 2022-05-07.

 Direktoriai 
 1984 m. Ritūnė Vedrickienė
 2004 m. Nijolė Balinskienė

 Nuorodos 

 Mokyklos svetainė

Kategorija:Baltoji Vokė
Kategorija:Lietuvos gimnazijos
Kategorija:Šalčininkų rajono savivaldybės mokyklos